Europarlamentarul Cristian Preda a povestit luni pe Facebook că a fost implicat într-un incident pe aeroportul Otopeni cu Gigi Becali, care l-a amenințat și l-a înjurat după ce a fost numit pușcăriaș.

”Scene oribile la Otopeni, la plecarea spre Strasbourg. Îl văd pe Gigi Becali trecând pe la poarta de protocol. Îl întreb pe ofițer de ce trec pușcăriașii pe acolo. Becali aude și începe să înjure ca la ușa cortului. Mă urmărește prin aeroport amenințându-mă și urlând porcării de nereprodus. Becali trage un șut în geanta pe care o port pe umăr. Grapini și Bușoi îl îmbrățișează. Scap zicând că voi chema poliția”, a povestit Cristian Preda pe Facebook.

Incidentul a fost relatat și de jurnalista Oana Popescu, care a fost martor ocular la cele întâmplate.

”Ciobanul Becali ii da un branci europarlamentarului Cristian Preda la poarta 10 de asteptare a avionului catre Strasbourg: “bai handicapatule, daca nu te punea Basescu pe liste, mureai de foame! Hai cheama politia, da-te dreacu’ de dobitoc!” Cristian Preda intreaba: “tie nu ti-e rusine, nesimtitule?” Colegul sau Cristian Busoi, care statea de vorba cu Becali si Laurentiu Rebega (parlamentarul, cercetat si el penal, care s-a ocupat de organizarea reuniunii de la Sinaia a radicalilor europeni la care a participat si Marine Le Pen ? ) nu are nicio reactie. “Multumesc pentru solidaritate! Stai de mana cu puscariasii”, ii spune Preda. …doar vroiam sa va povestesc ceva fapt divers din avionul de Strasbourg-Bruxelles. Si sa intreb daca are cineva o lamaie”, a scris ea pe Facebook.